stanford-oval/wikipedia huggingface dataset:
Die Young
הערות שוליים

↑  קשה, לוקאס גוטוואלד, בני בלנקו, הנרי וולטר, נייט רוס
↑  מידע על Die Young, באתר המצעד של ניו זילנד
↑  Gold & Platinum, RIAA (באנגלית אמריקאית)
| קשה |
| --- | --- | --- |
| דיסקוגרפיה • וידאוגרפיה • שירים • פרסים ומועמדויות | דיסקוגרפיה • וידאוגרפיה • שירים • פרסים ומועמדויות |  |
| אלבומי אולפן | Animal • Warrior • Rainbow • High Road • Gag Order |  |
| מיני-אלבומים | Cannibal • Deconstructed Gag Order (Live Acoustic EP from Space) |  |
| אלבומי רמיקס | I Am the Dance Commander + I Command You to Dance: The Remix Album |  |
| סיבובי הופעות | Get Sleazy Tour • North American Tour 2013 • Warrior Tour • Kesha and the Creepies: Fuck the World Tour • Rainbow Tour • The Adventures of Kesha and Macklemore • Kesha Live • Only Love Tour |  |
| רצפי הופעות | Kesha's Weird & Wonderful Rainbow Ride Round • Kesha's Weird & Wonderful Rainbow Ride Round 2 |  |
| ערכים קשורים | פיבי סברט • "קשה: החיים היפים המטורפים שלי" • "החיים היפים המטורפים שלי" • קשה נגד ד"ר לוק |  |
| קשה – סינגלים |
| --- | --- | --- |
| Animal | "Tik Tok" • "Blah Blah Blah" • "Your Love Is My Drug" • "Take It Off" |  |
| Cannibal | "We R Who We R" • "Sleazy" • "Blow" • "Cannibal" |  |
| Warrior | "Die Young" • "C'Mon" • "Crazy Kids" |  |
| Rainbow | "Praying" • "Woman" • "Learn to Let Go" |  |
| High Road | "Raising Hell" • "My Own Dance" • "Resentment" • "Tonight" |  |
| Gag Order | "Eat The Acid" • "Fine Line" |  |
| סינגלים אחרים | "True Colors" • "This Is Me" • "Here Comes the Change" • "Since I Was Young" • "Joyride" |  |
| סינגלים שיווקיים | Sleazy" • Cannibal" • Sleazy Remix 2.0: Get Sleazier" • Till the World Ends (The Femme Fatale Remix)" • Hymn" • Rich, White, Straight Men" • Best Day" • Summer" • Children of the Revolution" • "Little Bit of Love" • "Nicolas Cage" |  |
| השתתפות בסינגלים | "Right Round" • "Dirty Picture" • "My First Kiss" • "Timber" • "Good Old Days" • "Body Talks" • "Safe" • "Chasing Rainbows" • "They's a Person of the World" • "Stronger" |  |
| --- | --- |
בקרת זהויות :  MusicBrainz release group: dfd8c3ca-c132-4ba8-9ce7-f5d89bc4ba73  MusicBrainz work: a16c8fc0-0ef2-4832-a41f-00a29b4885d5
תפוח אפוי גרמני

| --- | --- |

 
 מאכלים
 מטבח:  קינוח חג מולד, קינוח 
 מוצא:  גרמניה 
 מרכיבים עיקריים:  תפוח 
 
תפוחים גרמניים אפויים (בגרמנית: Bratapfel) הם מאכל גרמני של תפוחים אפויים.
מאפיינים

המאכל נאפה באופן מסורתי מתפוחי הזן בוסקופ (אנ') ההולנדי. ניתן להכין אותם עם מילויים רבים ושונים והם מנת חג המולד נפוצה. לעיתים קרובות הם מוגשים עם חביצת וניל.
רקע

התפוח הוא הפרי שמגדלים בצורה הנרחבת ביותר בגרמניה, והוא המשמש להכנת מאכלים ומשקאות רבים במטבח הגרמני. תפוחים היו הפרי היחיד שגדל מקומית בגרמניה ונשמר במהלך חודשי החורף, מה שהפך תפוחים אפויים לבחירה חסכונית לקינוחי חג במסורת חג המולד של גרמניה או כמנה עיקרית מתוקה במזג אוויר קר.
הכנה

ניתן למלא את התפוחים השלמים לאחר הליבה במילויים שונים העשויים משקדים קצוצים, מרציפן, צימוקים, רום, חמאה, מיץ לימון, סוכר, תבלינים ומרכיבים נוספים. חלק מהגרסאות נאפות בתבנית אפייה עם יין לבן ודבש עד לריכוך. הם מוגשים בדרך כלל עם חביצת וניל או גלידה.
ניתן לאפות תפוחים על גבי תנור עצים או בתנור בכלים עגולים מברזל, אמייל הנקראים "שניצרֵי תפוחים". לעלי הזה יש חוד במרכז שמבשל את התפוח המגולען מבפנים החוצה. שניצרים הם ככל הנראה המצאה גרמנית, שכבר לא נעשה בהם שימוש נרחב בגרמניה, אך עדיין נמצאה בקרב קהילות האמיש בארצות הברית.
ראו גם

לבקוכן
הערות שוליים

1 2  "German Baked Apples (Bratapfeln)". The Spruce Eats.
↑  Boone, Mary (15 בספטמבר 2011). Midwestern Recipes. Mitchell Lane Publishers. ISBN 9781612281650. {{cite book}}:  (עזרה)
↑  Heinzelmann, Ursula (2008). Food Culture in Germany. ABC-CLIO. ISBN 9780313344947.
↑  "Baked Apples with Marzipan and Cranberry".
↑  The World Religions Cookbook. Greenwood Press. 2007. p. 63. ISBN 9780313342639.
↑  Baked Apples Offer a Taste of Germany
↑  "Baking Apples in a Schnitzer". Smithsonian Magazine. 6 בנובמבר 2009. {{cite web}}:  (עזרה)
ערך זה הוא קצרמרבנושא מזון. אתם מוזמנים לתרום לוויקיפדיה ו.
CAPS

CAPS (ראשי תיבות של Cleaved Amplified Polymorphic Sequence, ביקוע רצף פולימורפי מוגבר, לפעמים נקראת PCR-Restriction Fragment Length Polymorphism (PCR-RFLP)) היא טכניקה בביולוגיה מולקולרית לניתוח סמנים גנטיים בדנ"א. זוהי הרחבה לשיטת ה"פולימורפיזם של אורך קטעים" (RLFP), תוך שימוש ב"תגובת שרשרת של פולימראז" (PCR) המאפשר לנו לנתח כמות דנ"א קטנה ולזרז את ניתוח התוצאות.
כמו RLFP, שיטת CAPS מתבססת על העיקרון כי הבדלים גנטיים בין אנשים, הנגרמים בעקבות סניפים או בעקבות מוטציה החדרה או השמטה, יכולים ליצור או לבטל אתרי הגבלה של אנזימי הגבלה (restriction endonuclease), וכי ניתן לזהות הבדלים אלה באורך מקטע הדנ"א לאחר פעילות האנזים.
לרוב המרקרים המולקולריים לCAPS לוקוס ספציפי, וניתן לשתף אותם בין מעבדות. בניגוד לשיטת RLFP, שיטת זו לא דורשת שימוש באיזוטופים רדיואקטיביים או בתספיג דרומי.
בשיטת הCAPS, הגברת PCR, המאפשרת לנתח כמות דנ"א קטנה, מכוונת על פני אתר ההגבלה שהשתנה, והתוצרים עוברים ביקוע על ידי אנזימי ההגבלה. כאשר תוצרים אלה מופרדים על ידי ג'ל אגרוז (Agarose), פחמימה הדומה לאגר, או באלקטרופורזה בג'ל, ניתן להבחין ביתר קלות על דפוסים שונים בבנדים של תוצרי PCR.
לחלופין, ניתן לנתח את הקטע המוגבר על ידי פרובים אוליגונוקלאוטידים לאללים ספציפיים (אנ'), תהליך שלעיתים קרובות יכול להיעשות על ידי Dot Blot (אנ').
ראו גם

PCR
RLFP
תרבות מונגולית

לבוש מונגולי
רבים מתושבי מונגוליה חיים עדיין באופן מסורתי, לכן ניתן גם כיום לראות מאפיינים של תרבות הנוודים העתיקה במונגוליה המודרנית. מאפיינים מסורתיים אלו מתבטאים בכל תחומי התרבות - לדוגמה, כלי הנגינה מותאמים למסעות ארוכים. החוקרים חלוקים ביניהם האם התרבות הסינית השפיעה על המונגולית או להפך, אך ברור כי בין התרבויות הייתה קיימת אינטראקציה משמעותית.
לבוש

הלבוש המונגולי המסורתי נקרא דל (Deel), והוא גלימה ארוכה בעלת צווארון גבוה, המשמשת את המונגולים לעבודה היומיומית וגם לימי חג. לכל קבוצה אתנית במונגוליה דל משלה הנבדל בצבע, בחיתוך ובעיטורים.
לפני המהפכה, היה לכל מעמד חברתי במונגוליה דל משלו. האיכרים לבשו דל פשוט ללא עיטורים, הכוהנים לבשו דל צהוב וארוך בעל ברדס, ואילו האצילים התהדרו בדלים עשויים משי.
כיום, המונגולים העירוניים לבושים באופן מערבי, אך הדל עדיין נפוץ באזורים הכפריים.
מוזיקה > מוזיקה מסורתית

המוזיקה המונגולית המסורתית נקראת חומאי (Khoomei) שפירושה "שירה גרונית". כמשתמע משמה, שירת החומי מופקת מעומקי גרונו של האמן, וזמרי חומי מנוסים מסוגלים להשמיע מנעד רחב של קולות בו זמנית.
סוג שירה אחר נקרא אורטין דו (Urtyn Duu) - כלומר, "שירים ארוכים". חלק משירים אלה מכילים למעלה מ-20,000 בתים, אותם צריכים הזמרים לשנן בעל פה. מרבית הנושאים לשירים נוגעים לאהבת המולדת ולנופיה של מונגוליה, או נושאי אהבה ומשפחה.
כלי הנגינה המונגולי המסורתי נקרא "מורין חור" (Morin Khuur), כלומר "כינור בעל ראש סוס". זהו כלי מיתר עשוי עץ, שראשו מגולף בצורת סוס ושני מיתריו עשויים שערות סוס.
מוזיקה > מוזיקה מודרנית

כיום חשופים המונגולים יותר מבעבר לתרבות מערבית, בעיקר הצעירים באולן בטור. הרכבים מוזיקליים רבים במונגוליה מתאפיינים בהשפעה מערבית חזקה - זמרי סול, היפ הופ, רוק ולהקות בנים.
מחול

כמו במדינות בודהיסטיות רבות, הדת היא מרכיב עיקרי בריקודים המסורתיים במונגוליה. למעט התקופה הקומוניסטית במדינה בה הוצא מחוץ לחוק, ריקוד הטסאם הוא החשוב ביותר. מטרת הטסאם, בו לובשים המשתתפים מסכות, היא לגרש רוחות רעות.
ספורט

תרבות הפנאי והספורט מתמקדת בענף ההיאבקות. כללי ההיאבקות המונגולית פשוטים, וקובעים כי מותר לעשות הכול, כל עוד שום חלק מהגוף פרט לרגליים או לידיים נגע באדמה. ב-11 ביולי בכל שנה נערך פסטיבל הנאדאם, בו נערכות תחרויות היאבקות וענפי ספורט אחרים. בנאדאם נערך גם מרוץ סוסים לילדים בגילאי 4–9, הנחשב לאחד הקשים בעולם.
מזון ושתייה

האוכל הוא חלק משמעותי בתרבות המונגולית. באופן מסורתי אוכלים המונגולים רק מוצרי חלב - יוגורט, גבינות וכדומה. בחורף אוכלים המונגולים כמעט אך ורק בשר, שמקורו מגוון ויכול להיות של כבשים וגם של סוסים וגמלים. את בשר הסוס אוכלים המונגולים בתחילת החורף מכיוון שהוא רווי שומנים. שני המאכלים המסורתיים הבולטים במונגוליה הם ה"בוז" (כיסוני בשר כבש מאודים) וה"חושור" (בוז מטוגן).
המשקה המסורתי של המונגולים הוא האיראג, העשוי מחלב סוסות מותסס ומכיל 4% אלכוהול. הגשת איראג לאורח היא סמל לכבוד. כמו כן, בהשפעת הרוסים, נפוצה מאוד הוודקה במונגוליה, במיוחד בטקסים דתיים.
תערוכות מגדל דוד

תערוכת אגודת אמנים עברית, 1924.
כרזה לתערוכה השלישית של אגודת אמנים עברית במגדל דוד. אפריל 1924. ליתוגרפיה. אמן לא ידוע.
"תערוכות מגדל דוד" הן תערוכות שהתקיימו במגדל דוד בירושלים בין השנים 1921 ל-1932 והיו אבן דרך בהתפתחות האמנות העברית בארץ ישראל בתקופת היישוב. תקופה זו כונתה בכמה מחקרים בתולדות האמנות הישראלית "תקופת מגדל דוד". בנוסף, שימשו התערוכות כמוקד הפעילות העיקרי של "אגודת אמנים עברית", שהפכה לימים לאגודת הציירים והפסלים.
היסטוריה

ב-7 באפריל 1921 נפתחה במגדל דוד התערוכה הראשונה, בארגון האגודה למען ירושלים שהיו נציגי הממשל האזרחי הבריטי עם נציגי העדות והדתות בירושלים. ייתכן כי את הרעיון הראשוני להקמת התערוכה העלו אנשי "אגודת אמנים עברית", אך ארגונה של התערוכה בכללותה היה נתון לנציגי הממשל הבריטי בפלשתינה-א"י. אורח הכבוד של התערוכה היה סר רוברט באדן פאוול, ראש ארגון הצופים הבינלאומי. בין מארגני התערוכה היו ה. ק. לוץ, יועץ העיר צ'ארלס רוברט אשבי ואדווין סמואל, בנו של הנציב העליון הרברט סמואל. התערוכה חולקה למספר חטיבות, בהן: אמנות מוסלמית, תוכניות בניינים, תצוגת אריגים של בדווים מן הנגב, תצוגות של ציירים חובבים מבני המושבה הבריטית וכן חדר שהוקדש לעבודות אגודת אמנים עברית. האגודה נוסדה בשנת 1920 וביקשה לפתח ולקדם את האמנות ברוח עברית. רוב חברי האגודה היו קשורים ל"בצלאל" בצורה זו או אחרת. בין המציגים באולם זה היו אברהם מלניקוב, שמואל לוי, זאב רבן, אבל פן, שמואל חרובי, מאיר גור אריה, חיים נבון, בוריס שץ ואחרים.
אף על פי שהייתה אירוע ייחודי, זכתה התערוכה לביקורות מעורבות. חלק מן המבקרים ציינו את השימוש הבעייתי במבנה, שחצרו הייתה חרבה למחצה ובמצב פיזי רעוע. בנוסף, קירות המבנה לא התאימו לתערוכה אמנותית, כפי שנתפשה באותה עת. ביקורת נוספת הייתה נגד הצגת האמנות המוסלמית במתכונת של תצוגה ארכאולוגית-היסטורית, במקום תצוגה של אומנות בת התקופה. המוצג הידוע ביותר בתערוכה היה ארון קודש מתוצרת בצלאל.
בשנת 1922 הוצגו במגדל דוד כמה תערוכות. הגדולה שבהן הייתה תערוכה של מלאכת היד והתעשייה של פלשתינה, שהוצגה בין ה-5 וה-30 באפריל. התערוכות הנותרות היו תערוכות יחיד לאבל פן, ליוסף טפר ומייג'ור בנטון פלצ'ר.
בין התאריכים 9 במרץ-1 באפריל 1924 הוצגה תערוכת יחיד לראובן רובין במגדל בארגונה של אגודת האמנים. למרות שלא הייתה זו תערוכת היחיד הראשונה, הרי שהתהודה שקיבלה תצוגה זו הפכה אותה לאירוע משמעותי בתרבות העברית של אותה עת. בתערוכה הציג רובין ציורים ובהם סממנים מזרחיים וחלוציים, המושפעים גם מסמלים נוצרים. בין העבודות בלט הטריפטיכון "פירות ראשונים" (1923). חיים נחמן ביאליק, שצפה בתערוכה, העיר כי יצירה זו "מסמלת באופן בולט את הדבר ההולך ומתהווה ונוצר כאן בארץ מתוך ייסורים ועונג אין קץ..."
בין ה-5 באפריל וה-15 במאי 1924 הוצגה התערוכה השלישית של אגודת אמנים עברית במגדל דוד, לאחר שבשנת 1922 הוצגה התערוכה השנייה של האגודה בביתו הפרטי של דוד אידר. מרבית המציגים בתערוכה השלישית היו אמנים בוגרי בצלאל כגון מנחם שמי, ציונה תג'ר, ראובן רובין, יוסף זריצקי, לודוויג בלום, האדריכל קורנברג, פנחס ליטבינובסקי ועוד אך גם מורים לשעבר בבצלאל כמו שלמה ברנשטיין. בשונה מן התערוכות הקודמות של האגודה, נשאה תערוכה זו אופי "מודרני" יותר, על רקע המאבק האידאולוגי והאמנותי של האמנים אל מול מורי בצלאל הוותיקים. עבודותיהם של מרבית האמנים בתערוכה העידו על השפעה של האמנות הפוסט אימפרסיוניסטית והאקספרסיוניסטית האירופית.
רשימת התערוכות

1922 - מלאכת היד והתעשייה של פלשתינה (5-30 באפריל)
1922 - תערוכות יחיד לאבל פן, יוסף טפר ומייג'ור בנטון פלצ'ר
1924 - תערוכת ראובן רובין בארגון אגודת אמנים עברית (9 במרץ - 1 באפריל)
1924 - התערוכה השלישית של אגודת אמנים עברית (5 באפריל - 15 במאי)
1925 - התערוכה הרביעית של אגודת אמנים עברית (7 באפריל - 7 במאי)
1926 - תערוכת שמואל לוי (אופל), (26 בינואר - ?)
1926 - התערוכה החמישית של אגודת אמנים עברית בקשר עם מפעל "הסופר והאמן לטובת גאולת הארץ" (25 במרץ - 18 באפריל)
1928 - תערוכה של חפצי-אמנות ועבודות-יד ארצישראליים (5-12 במרץ)
1929 - התערוכה השביעית של אגודת אמנים עברית (2 באפריל-?)
1930 - תערוכה לאמנות ולמלאכת יד בפלשתינה (דצמבר-אפריל)
1932 - תערוכת אמני ירושלים (1-30 באפריל)
גלריית תמונות

זאב רבן לפני ארון-הקודש מתוצרת "בצלאל" שהוצג בתערוכה הראשונה במגדל דוד
ביקור הנציבים של ארץ ישראל וסוריה, הלורד פלומר ואנרי דה-ז'ובנל, בתערוכת "הסופר והאמן לטובת גאולת הארץ", 31 במרץ 1926. ארכיון הצילומים של קק"ל, ירושלים.
לקריאה נוספת

יגאל צלמונה ימי מגדל דוד: מלחמת התרבות הראשונה בישראל, מוזיאון מגדל דוד, ירושלים, 1991.
הערות שוליים

↑  בטיוטת זכרונות מאת המשורר אורי צבי גרינברג, טען המשורר כי הוא אשר העלה את הרעיון הראשוני להפוך את מבנה מגדל דוד, שעמד אז שומם ומוזנח, לאתר תערוכות וסלונים ספרותיים. ראו: "קטע מטיוטת זכרונות מאת אורי צבי גרינברג" (שנות השבעים). מקור המסמך: מחלקת כתבי יד, בית הספרים הלאומי, ירושלים. מצוטט בתוך: סטודיו, גיליון 56, ספטמבר 1994. ללא מספרי עמודים.
↑  ראו: יגאל צלמונה, 100 שנות אמנות ישראלית, מוזיאון ישראל, ירושלים, 2010, עמ' 58.
↑  ראו: גדעון עפרת, וושינגטון חוצה את הירדן, הוצאת הספרייה הציונית, ירושלים, 2008, עמ' 526.
↑  ראו: יגאל צלמונה ימי מגדל דוד: מלחמת התרבות הראשונה בישראל, מוזיאון מגדל דוד, ירושלים, 1991.
תורת האוטומטים - מונחים

תורת האוטומטים היא ענף בחישוביות העוסק בחקר מודלים מתמטיים כדוגמת האוטומט הסופי ואוטומט המחסנית.
מושגי יסוד

א"ב פורמלי: קבוצה סופית של סימנים ("אותיות").
מילה פורמלית: סדרה סופית של אותיות השייכות לא"ב  \Sigma  נתון.
המילה הריקה: מילה שאורכה  0. נהוג לסמן את מילה זו על ידי  \varepsilon .
שפה פורמלית: קבוצת מילים פורמליות.
פעולות על מילים

אורך של מילה: האורך של מילה שווה למספר האותיות שבה. אורכה של מילה  w מסומן ב- |w|.
מס' מופעי אות במילה: מספר מופעי האות  \sigma  במילה  w מסומן ב- \#_{\sigma }(w).
היפוך מילים: תהי  w={\sigma }_{1}{\sigma }_{2}...{\sigma }_{n}. היפוכה מסומן ב- w^{R} ומקיים  w^{R}={\sigma }_{n}{\sigma }_{n-1}...{\sigma }_{1}.
שרשור מילים: תהיינה שתי מילים  w,z כך ש w={w}_{1}{w}_{2}...{w}_{n},z={z}_{1}{z}_{2}...{z}_{n}. שרשורן מסומן על ידי  w\cdot z או  wz ומוגדר כ- {w}_{1}{w}_{2}...{w}_{n}{z}_{1}{z}_{2}...{z}_{n}.
חזקה של מילה:  w^{n} מוגדרת רקורסיבית כשרשור של  w לעצמה  n פעמים:  w^{n}={\begin{cases}\varepsilon ,&n=0\\w^{n-1}w,&n>0\end{cases}}.
פעולות על שפות

איחוד/חיתוך/השלמה: פעולות אלו זהות לפעולות איחוד חיתוך והשלמה מתורת הקבוצות, רק שאלו פועלות על שפות (כאשר העולם הוא  \Sigma ^{*}).
שרשור שפות: שרשור של שתי שפות מוגדר כקבוצת כל המילים הנוצרות משרשור מילה אחת מהשפה הראשונה ומילה אחת מהשנייה. כלומר, יהיו  L_{1},L_{2} שפות, שרשורן מסומן ב- L_{1}L_{2} ומקיים  L_{1}L_{2}=\{wv\mid w\in L_{1}\wedge v\in L_{2}\}.
חזקה של שפה: החזקה ה- n-ית של שפה מוגדרת כשפת כל המילים הנוצרות על ידי שרשור של  n מילים מאותה שפה. כלומר, תהי  L שפה פורמלית. חזקתה מוגדרת כך:  \ L^{0}=\{\varepsilon \}ולכל  n>0 מתקיים  L^{n}=LL^{n-1}. כלומר,  L^{n}={\begin{cases}\{\varepsilon \},&n=0\\L^{n-1}L,&n>0\end{cases}}.
סגור קלין: סגור קלין של שפה  L מסומן ב- L^{*} ומוגדר כך:  L^{*}=\bigcup _{i\geq 0}^{\infty }L^{i}.
סגור חיובי: הסגור החיובי של שפה  \ L מוגדר בדומה לסגור קלין שלה. הוא מסומן ב- L^{+} ומוגדר כך:  L^{+}=\bigcup _{i>0}^{\infty }L^{i}.
ההיררכיה של חומסקי

ההיררכיה של חומסקי מחלקת את השפות הפורמליות לארבעה סוגים לפי הדקדוקים היוצרים אותן (כל אחד מהדקדוקים בהיררכיה מוגבל יותר מאלו שמעליו):
דקדוקים בלתי מוגבלים
דקדוקים תלויי הקשר
דקדוקים חופשיי הקשר
דקדוקים רגולריים
דרכים להצגת שפה פורמלית

דקדוק פורמלי: אוסף של משתנים דקדוקיים, סימנים טרמינליים וכללי שכתוב המשמשים להגדרת שפה פורמלית.
מכונות :
אוטומט סופי : המכונה המוגבלת ביותר, משמשת להגדרת שפות רגולריות. לאוטומט זה קבוצה סופית של מצבים המשמשים לו כזיכרון. (מוגבל)
אוטומט סופי דטרמיניסטי: (אס"ד) אוטומט סופי המבצע מסלול חישוב יחיד לכל קלט אפשרי (בשונה מהאסל"ד).
אוטומט סופי לא דטרמיניסטי: (אסל"ד) אוטומט סופי המאפשר מעבר בכמה מסלולי חישוב שונים לקלט נתון.
אוטומט מחסנית: אוטומט בעל זיכרון לא מוגבל, אבל הגישה אליו מוגבלת. (כפי שניתן להסיק משמו, זיכרון אוטומט המחסנית פועל כמחסנית, שניתן לקרוא רק את הנתון הנמצא בראשה) אוטומט זה מקבל מילים באמצעות ריקון המחסנית או באמצעות הגעה למצב מקבל.
ביטוי רגולרי: שיטה להצגת שפות רגולריות באמצעות מספר סופי של פעולות איחוד, שרשור וסגור.
משפטים

למת הניפוח לשפות רגולריות: למה המצביעה על תכונה הכרחית לרגולריות של שפה. למה זו משמשת בעיקר לשם הוכחת אי-רגולריות של שפה.
למת הניפוח לשפות חופשיות הקשר: למה המציגה תכונה של השפות חופשיות ההקשר, ומשמשת גם היא להוכחה ששפה אינה ח"ה.
משפט מייהיל-נרוד: משפט המתאר תכונה נוספת של השפות הרגולריות (הנובעת מזכרונם המוגבל של האס"דים) ומשמש גם כן להוכחת אי-רגולריות של שפה.
לקריאה נוספת

שמואל זקס ונסים פרנסיז, ‏אוטומטים ושפות פורמליות א, האוניברסיטה הפתוחה, 2000
שמואל זקס ונסים פרנסיז, ‏אוטומטים ושפות פורמליות ב, האוניברסיטה הפתוחה, 2000
1816 בארצות הברית

| 0 | 1 | 2 | 3 |
| --- | --- | --- | --- |
| «««  1815   1814  1813 |  דגל ארצות הברית | 1816  בארצות הברית |  »»»  1817   1818   1819 |
כל ערכי השנים בארצות הברית • אירועים בולטים בעולם ב-1816 פורטל ארצות הברית • לוח שנה של שנת 1816
1816 בארצות הברית הייתה השנה בה חגגה ארצות הברית 40 שנה מיום היווסדה.
הנהגה

הנשיא: ג'יימס מדיסון (המפלגה הדמוקרטית-רפובליקנית)
סגן הנשיא: התפקיד לא היה מאויש
אירועים בולטים

פרק זה לוקה בחסר. אנא תרמו לוויקיפדיה ו.
27 באפריל – הקונגרס האמריקני העביר את תעריף דאלאס.
נובמבר – הבחירות לנשיאות ארצות הברית 1816: ג'יימס מונרו מנצח בבחירות לנשיאות ארצות הברית.
11 בדצמבר – אינדיאנה מצטרפת לארצות הברית בתור המדינה ה-19
נובמבר: הבחירות לנשיאות ארצות הברית 1816: ג'יימס מונרו מנצח בבחירות לנשיאות ארצות הברית.
11 בדצמבר: אינדיאנה מצטרפת לארצות הברית בתור המדינה ה-19
נולדו

פרק זה לוקה בחסר. אנא תרמו לוויקיפדיה ו.
23 בספטמבר – אליהוא וושבורן, פוליטיקאי אמריקני (נפטר ב-1887)
נפטרו

פרק זה לוקה בחסר. אנא תרמו לוויקיפדיה ו.
CAPM

מודל CAPM ל-30 המניות במדד דאו ג'ונס
מודל לתמחור נכסי הון (באנגלית: Capital Asset Pricing Model, או בראשי תיבות: CAPM) הוא מודל כלכלי שעוסק בהערכת שווי מניות, נגזרות המניות, ביטחונות ונכסים על ידי השוואה בין הסיכון הכרוך בהם כנגד התשואה הצפויה. המודל מבוסס על הרעיון שמשקיעים ידרשו תשואה נוספת (שנקראת פרמיית סיכון) עבור נטילת סיכון נוסף.
על-פי המודל, התשואה שהמשקיעים ידרשו תהיה שווה לסכום של שני גורמים: שיעור התשואה מהשקעה חסרת סיכון ופרמיית הסיכון. במקרה והתשואה הצפויה מההשקעה לא עוברת את סף המינימום (סכום שני הגורמים), ההשקעה אינה כדאית.
המודל פותח על ידי שורה של כלכלנים, בהם ויליאם שארפ, והתבסס על התאוריה המודרנית של תיקי השקעות. שארפ זכה בפרס נובל בשנת 1990 בשל פיתוח המודל.
המודל מבוסס על שתי משוואות מרכזיות. האחת, משוואת קו השוק (באנגלית: Capital Market Line או בראשי תיבות: CML), מציגה את הקשר בין מידת התשואה העודפת הצפויה של תיק השקעות, הנובעת מחלוקת ההשקעות בין נכס חסר סיכון (למשל איגרות חוב ממשלתיות) לבין תיק השקעות בעלות סיכון (למשל מניות), לבין הסיכון של התיק כפי שמתבטא בסטיית התקן שלו:
 E(r_{p})=r_{f}+\sigma _{p}/\sigma _{m}\cdot [E(r_{m})-r_{f}]
השנייה, משוואת קו הנכסים (באנגלית: Security Market Line או בראשי תיבות: SML), מציגה את הקשר בין התשואה הצפויה של נכס מסוכן, למדד התנודתיות שלו עם תיק השוק (המכונה גם בטא):
 E(r_{i})=r_{f}+\beta _{i}\cdot [E(r_{m})-r_{f}]
כאשר הבטא מחושבת כך:  \beta \ ={\frac {Cov(r_{a},r_{m})}{Var(r_{m})}}  או באמצעות הנוסחה:   \beta =\rho _{a,b}{\frac {\sigma _{a}}{\sigma _{b}}}.
נוסחה זו לחישוב התשואה הצפויה, משמשת לקביעת מקדם ההיוון של ההשקעה במניה או בהון העצמי של החברה, ולפיכך משמשת לתמחור שווי חברות.
CAPM מורחב
במציאות, ריבית חסרת הסיכון להשקעה נמוכה מריבית חסרת סיכון להלוואה ולכן, משוואת ה־SML של מודל ה־CAPM המורחב היא:  E(r_{i})=r_{z}+\beta \cdot [E(r_{m})-r_{z}] כשאר  r_{z} הוא ערך מסוים בין ריבית חסרת סיכון להשקעה לריבית חסרת סיכון להלוואה.
הערות שוליים

↑  The Sveriges Riksbank Prize in Economic Sciences in Memory of Alfred Nobel 1990, NobelPrize.org (באנגלית אמריקאית)
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
| --- | --- |
בקרת זהויות :  NLI: 987007283346605171  BnF: cb12305083p (data)  GND: 4121078-5  LCCN: sh85019932
תעודת סל מורכבת

תעודת סל מורכבת היא תעודת סל העוקבת אחרי מדד בסיס אחד או יותר, באמצעות נוסחה כלשהי. כך למשל יכולה תעודת סל להיות מורכבת משני חלקים - 80% מערכה עוקב אחר אג"ח ממשלתי, ו-20% מערכה עוקב אחר מדד ת"א 25. ניהול התעודה הוא דינמי אך ללא שיקול דעת. נניח בדוגמה שלעיל, שמדד ת"א 25 עלה באופן משמעותי ואילו האג"ח נשאר במקום. ללא ניהול דינמי, היה החלק של המדד עולה מעל 20%, והחלק של האג"ח יורד מתחת ל-80%. מנפיק התעודה עושה התאמות על ידי מכירה של מניות המרכיבות את המדד, וקניה של אג"ח. וכך נשמר היחס המוצהר של התעודה. למעשה יש כאן מנגנון מימוש אוטומטי, השומר על רמת הסיכון שהמשקיע ביקש כאשר קנה את התעודה.
מבנה ומנגנון פעולה

תעודות הסל המורכבות נסחרות בבורסה במסחר רציף בדומה למסחר כל נייר ערך אחר. מחיר התעודה נקבע על פי הביקוש וההיצע. מנפיק התעודה משמש כעושה שוק, ודואג שתמיד יהיו היצעים וביקושים, המשקפים את המחיר הנאות של התעודה. מנפיק התעודה, שהוא גוף מקצועי דואג כל העת לביצוע פעולות קניה ומכירה של נכסי הבסיס המרכיבים את התעודה, כולל ביצוע מכירה בחסר כאשר יש צורך.
סוגי התעודות המורכבות

תעודת סל מורכבת היא משפחה המכילה סוגים רבים של תעודות, בעלי נוסחאות רבות ומגוונות. הנוסחאות יכולות להיות פשוטות או מורכבות, ולהכיל אלמנטים של ריבית, דמי ניהול ועוד. נתבונן במספר סוגים טיפוסיים:
סוגי התעודות המורכבות > תעודת סל העוקבת אחרי מספר מדדים

בדומה לדוגמה בפתיחה, זו תעודת סל העוקבת אחרי מספר מדדים, כאשר היחס בין המדדים נקבע מראש בתשקיף. כדוגמה ניקח את תעודת הסל "פסגות סל 90/10", אפשר לראות בתשקיף שלה שהיא עוקבת אחרי המדדים על פי הנוסחא הבאה:
מדד תל-בונד 60 - 30%
מדד גילונים - 15%
מדד שחר כללי - 15%
מדד גליל כללי - 30%
מדד ת"א 100 - 10%
המנגנון המממש את התעודה, דואג לקנות ולמכור את נכסי הבסיס, באופן כזה אשר ישמור על היחסים באחוזים, שנקבעו מראש.